**มาตรการส่งเสริมความโปร่งใสในการจัดซื้อจัดจ้าง**

**ขององค์การบริหารส่วนตำบลโขมง**

เพื่อให้การบริหารการจัดซื้อจัดจ้างขององค์การบริหารส่วนตำบลบ้านโขมงเป็นไปตามหลัก ธรรมาภิบาล มีความโปร่งใส ตรวจสอบได้ องค์การบริหารส่วนตำบลโขมงจึงได้กำหนดมาตรการ ส่งเสริมความโปร่งใส ในการจัดซื้อจัดจ้าง ดังนี้

๑. ให้เจ้าหน้าที่ขององค์การบริหารส่วนตำบลโขมง ซึ่งปฏิบัติหน้าที่เกี่ยวกับการจัดซื้อจัดจ้างดำเนินการเผยแพร่แผนการจัดซื้อจัดจ้างให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐

๒. ให้เจ้าหน้าที่ขององค์การบริหารส่วนตำบลโขมง ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียด วิธีการ และขั้นตอนการจัดซื้อจัดจ้างและการบริหารพัสดุภาครัฐ ในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐ ด้วยอิเล็กทรอนิกส์(Electronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน ดังนี้

1. จัดทำแผนการจัดซื้อจัดจ้าง
2. ทำรายงานขอซื้อหรือขอจ้าง
3. ดำเนินการจัดหา
4. ขออนุมัติสั่งซื้อหรือจ้าง
5. การทำสัญญา
6. การบริหารสัญญา

๓. ห้ามมิให้เจ้าหน้าที่องค์การบริหารส่วนตำบลโขมง ซึ่งปฏิบัติหน้าที่เกี่ยวกับการจัดซื้อจัดจ้าง เข้าไปมีส่วนได้ส่วนเสีย กับผู้ยื่นข้อเสนอหรือคู่สัญญาขององค์การบริหารส่วนตำบลโขมง

๔. ห้ามมิให้เจ้าหน้าที่ขององค์การบริหารส่วนตำบลโขมง ซึ่งปฏิบัติหน้าที่เกี่ยวกับการจัดซื้อจัดจ้าง

ยอมให้ผู้อื่นอาศัยอำนาจหน้าที่ของตน หาประโยชน์จากการจัดซื้อจัดจ้างกับองค์การบริหารส่วนตำบลโขมง

๕. ให้หัวหน้าหน่วยงาน กำกับ ดูแล การปฏิบัติหน้าที่ของเจ้าหน้าที่ผู้ใต้บังคับบัญชา ซึ่งปฏิบัติหน้าที่

เกี่ยวกับการจัดซื้อจัดจ้างให้เป็นไปด้วยความเรียบร้อย